Diari Oficial de la Generalitat Valenciana


Sumari del DOGV 3051, del 06-08-1997 (1997/1939)

Bases per a la provisió en propietat d'una plaça de conserge d'instal·lacions vacant en la relació de personal laboral fix.
---------------------------------------------------------------------------------------------------------------------------

### Dades del document

Número de DOGV
:   3051

Data del DOGV
:   06-08-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/1939


Data del document
:   19-06-1997

Organisme emissor
:   Ajuntament de Rocafort

Tipus de document
:   Anunci

Descriptors 

:   * Rocafort
    * administració local
    * concurs administratiu

Ajuntament de Rocafort. Bases per a la provisió emn propietat d'una plaça de conserge d'instalacions vacant en la relació de personal laboral fix.  
El Ple de l'Ajuntament, en la sessió del dia 17 de juny de 1997, va aprovar les bases que es detallen a continuació:  
Bases per a la provisió en propietat, mitjançant el procediment d'oposició, d'un plaça de conserge d'instal·lacions vacant en la relació de personal laboral fix d'aquest Ajuntament.  
Primera. Objecte de la convocatòria  
L'objecte d'aquesta convocatòria és la provisió, mitjançant el procediment d'oposició, d'una plaça de conserge d'instal·lacions vacant en la relació de personal laboral fix d'aquest Ajuntament.  
Segona. Legislació aplicable  
El procediment de selecció es regirà de conformitat amb el que es disposa en la Llei 30/1984, de 2 d'agost; Decret Legislatiu 781/1986, de 18 d'abril; Reial Decret 896/1991, de 7 de juny; Reial Decret 2.223/1984, de 19 de desembre, i altres disposicions legals vigents, així com en les normes d'aquesta convocatòria.  
Tercera. Condicions dels aspirants  
- Ser espanyol i tenir complits 18 anys d'edat, sense excedir d'aquells en què en falten almenys 10 per a la jubilació forçosa per edat. L'excés del límit màxim d'edat podrà compensar-se amb els serveis prestats anteriorment a l'administració local.  
- Estar en possessió del certificat d'escolaritat o equivalent. Donat cas d'invocar títol equivalent a l'exigit caldrà adjuntar-hi un certificat expedit per un òrgan competent que n'acredite l'equivalència.  
- Disposar del carnet de conduir automòbils almenys de categoria B-1.  
- No patir cap malaltia ni defecte físic que impedisquen l'exercici de les corresponents funcions.  
- No trobar-se sotmés en causa d'incapacitat de conformitat amb la normativa vigent; no haver sigut separat mitjançant expedient disciplinari del servei de l'estat, comunitats autònomes o de l'administració local, ni trobar-se inhabilitat per a l'exercici de les funcions públiques.  
- Comprometre's, cas d'obtenir la plaça, de jurar o prometre per la seua consciència i honor complir fidelment les obligacions del càrrec, amb lleialtat al rei, i guardar i fer guardar la Constitució com a norma fonamental de l'estat.  
Quarta. Instàncies  
En les instàncies per a prendre part en l'oposició, els aspirants hauran de manifestar que reuneixen totes i cada una de les condicions exigides en la base tercera, s'adreçaran al president de la corporació i es presentaran al Registre General d'aquesta, dins del termini de 20 dies naturals, comptadors des de l'endemà de la publicació de la convocatòria en el Boletín Oficial del Estado.  
Les instàncies tambié podran ser presentades en la forma prevista en l'article 38.4 de la Llei 30/1992, de 26 de novembre, del Procediment Administratiu.  
Els drets d'examen es fixen en la quantitat de 2.000 pessetes, que les pagaran els aspirants a l'hora de presentar la instància, a la qual adjuntaran el justificant del pagament. Els drets d'examen no podran ser retornats, únicament ho seran en cas de no ser admés a l'examen per manca de requisits exigits per a prendre'n part.  
Cinquena. Admissió d'aspirants  
Acabat el termini d'admissió d'instàncies, l'alcalde president aprovarà la llista provisional d'aspirants admesos i exclosos, que es farà pública en el Butlletí Oficial de la Província i al tauler d'anuncis de la corporació; es concedirà un termini de 10 dies a l'efecte de correcció d'errades. Transcorregut aquest termini sense que hi haja hagut reclamacions, aquestes llistes s'entendran com a definitives.  
En la resolució mitjançant la qual s'aproven les llistes es determinarà, així mateix, el lloc, la data i l'hora de començament dels exercicis i la composició del tribunal qualificador.  
Sisena. Tribunal qualificador  
El tribunal qualificador de les proves estarà format per:  
President: l'alcalde de la corporació o membre d'aquesta en qui hi delegue.  
Secretari: el de la corporació o funcionari en qui hi delegue.  
Vocals:   
Un representant de la Generalitat Valenciana.  
La regidora delegada de Cultura, Educació i Joventut.  
Un regidor del grup minoritari, designat per l'alcalde.  
Un representant del personal laboral de l'Ajuntament.  
Un tècnic especialista, designat per l'alcalde.  
La designació dels membres del tribunal inclourà la dels respectius suplents i es publicarà juntament amb les llistes d'admesos i exclosos en el Butlletí Oficial de la Província i també al tauler d'anuncis de la corporació.  
El tribunal podrà disposar de la incorporació als seus treballs d'assessors especialistes, per a una o totes les proves.  
El tribunal no podrà constituir-se ni actuar sense l'assistència d'almenys la meitat més un dels membres, titulars o suplents. Així mateix, no podrà aprovar ni declarar que han superat les proves selectives un nombre superior d'aspirants al de les places convocades.  
Setena. Exercicis de l'oposició  
Els exercicis de l'oposició seran aquests:  
Primer exercici. Obligatori i eliminatori.  
Consistirà a contestar per escrit, durant un període màxim de 45 minuts, un tema, dels dos que propose el tribunal, dels que es troben inclosos en l'annex d'aquesta convocatòria.  
Es qualificarà fins un màxim de 10 punts, i caldrà un mínim de 5 punts per a passar a l'exercici següent.  
Segon exercici. Obligatori i eliminatori.  
Consistirà en la realització de les proves pràctiques d'electricitat, fontaneria i ofici d'obrer; cada grup es qualificarà fins un màxim de 10 punts, i serà necessari aconseguir un mínim de 5 punts per a superar cada especialitat. Per tant, la puntuació màxima d'aquest exercici és de 30 punts.  
Tercer exercici. Entrevista  
Consistirà en una entrevista professional amb els aspirants als quals se'ls presentaran qüestions relacionades amb les funcions del lloc que hauran d'exercir i en la qual es valoraran els coneixements generals i la capacitat de l'opositor per a ocupar la plaça. Es puntuarà de 0 a 10 punts.  
Vuitena. Incidències  
El tribunal està autoritzat per a resoldre els dubtes que s'hi presenten i prendre els acords que calguen per al bon ordre del procés selectiu, en tot allò no previst en aquestes bases.  
Novena. Relació d'aprovats, presentació de documents i nomenament de funcionaris  
Acabada la qualificació dels aspirants, el tribunal publicarà en el lloc de realització del darrer exercici, la llista de l'aprovat, ja que no es pot sobrepassar el nombre de la plaça convocada, i elevarà aquesta resolució a l'autoritat competent, a l'efecte de procedir al nomenament de l'aspirant proposat.  
L'òrgan corresponent procedirà a adoptar l'acord necessari per a la formalització del corresponent contracte, en el qual es contemplarà, amb caràcter previ a la subscripció d'aquest, la justificació adequada amb els requisits i les condicions exigides en aquesta convocatòria, dins del termini dels 15 dies hàbils següents a la realització de les proves de selecció.  
Si dins del termini indicat, salvant casos de força major, la persona proposada no presenta la documentació o no reuneix els requisits exigits, no podrà ser nomenat i quedaran anul·lades totes les seues actuacions, sense perjudici de la responsabilitat en la qual haguera pogut incórrer per falsedat en la instància en què sol·licitava prendre part en l'oposició.  
ANNEX I  
Tema 1. La Constitució espanyola de 1978. Estructura i principis fonamentals, drets i deures. Principis rectors de la política econòmica i social.  
2. La corona. Les Corts Generals. El poder judicial. El poder executiu.  
Tema 3. Organització de l'administració de l'estat. Organització central i organització perifèrica. L'Estatut d'Autonomia de la Comunitat Valenciana.  
Tema 4. El procediment administratiu: concepte. La Llei 30/1992, de Règim Jurídic de les Administracions Públiques. Els subjectes. Fases del procediment administratiu comú. Notificacions i comunicacions. Els recursos administratius: concepte i classes.  
Tema 5. El municipi. El terme municipal. La població. L'empadronament.  
Tema 6. Òrgans de govern municipal. L'alcalde. Els tinents d'alcalde. Els regidors. El ple de l'ajuntament. La comissió de govern.  
Tema 7. Règim de funcionament dels òrgans col·legiats del govern municipal. Sessions. Informació i participació ciutadana.  
Rocafort, 19 de juny de 1997.- L'alcalde president: Sebastián Bosch Ponce.